Դալեկների նախօրեն

**«Դալեկների նախօրեն»** (), բրիտանական «Դոկտոր Ով» հեռուստասերիալի ամանորյա հատուկ դրվագ: Պրեմիերան կայացել է 2022 թվականի հունվարի 1-ին BBC One ալիքում։ Սա 2022 թվականի երեք հատուկ թողարկումներից առաջինն է, որոնք թողարկվել են 13-րդ եթերաշրջանից հետո։ Սերիալի սցենարը գրել է գլխավոր սցենարիստ և գործադիր պրոդյուսեր Քրիս Չիբնելը, սերիալի ռեժիսորը Աննետա Լաուֆերն է։

Տասներեքերորդ Դոկտորի դերը կատարում է դերասանուհի Ջոդի Ուիտաքերը, ուղեկիցներ Յասմին Խանի և Դեն Լյուիսի դերերը՝ Մանդի Գիլը և Ջոն Բիշոփը։ Սերիալի գլխավոր հակառակորդները դալեկներն են։

## Սյուժե
Նոր տարվա գիշերը՝ կեսգիշերից մի քանի րոպե առաջ, Մանչեստրի պահեստ, որը պատկանում և կառավարվում է Սառայի կողմից, գալիս է նրան սիրահարված Նիկը։ Միևնույն ժամանակ, Դոկտորը փորձում է վերագործարկել ՏԱՐԴԻՍ-ը, որպեսզի վերացնի Հեղեղի պատճառած վնասը: Ցանկանալով ժամանակ անցկացնել լողափում՝ նրանք դուրս են գալիս ժամանակի մեքենայից նույն պահեստում։ ՏԱՐԴԻՍ-ի վերագործարկումն անսպասելիորեն առաջացնում է ժամանակի օղակ:

Նիկը հանդիպում է դահիճ դալեկին, ով սպանում է նրան, իսկ ավելի ուշ՝ բժիշկին, Յասին, Դենին և Սառային։ Ժամանակը վերսկսվում է։ Սառան և Նիկը փորձում են փրկել միմյանց, բայց կրկին սպանվում են դալեկի կողմից։ Դոկտորը հասկանում է, որ յուրաքանչյուր վերագործարկումից հետո ժամանակի օղակը կրճատվում է մեկ րոպեով և եզրակացնում է, որ օղակը կփակվի կեսգիշերին։ Ե՛վ Դոկտորի թիմը, և՛ դալեկները դասեր են քաղում նախորդ օղակներից՝ փորձելով կանխատեսել հակառակորդի գործողությունները: Նիկը խոստովանում է, որ ամեն տարի վերադառնում է պահեստ, որպիսզի տեսնի Սառային, իսկ Դենը պատմում է Դոկտորին, որ Յասը զգացմունքներ ունի նրա նկատմամբ։

Օգտագործելով հրավառություն և այլ նյութեր, որոնք ապօրինի կերպով պահվում են պահեստում մեկ այլ աշխատակցի կողմից՝ թիմը ստեղծում է պայթուցիկ ծուղակ: Նախավերջին օղակում նրանք այլ կերպ են վարվում, որպեսզի դալեկները չկանխատեսեն իրենց ծրագիրը և չմահանան: Կեսգիշերից առաջ վերջին րոպեին նրանք տեղադրում են նյութերն ու Սառայի բջջային հեռախոսը և դուրս են գալիս պահեստից նկուղով։ Սառայի մայրը զանգահարում է նրան, և դալեկները կրակ են բացում՝ պայթեցնելով թակարդը: Պահեստի շենքը փլուզվում է՝ թաղելով դալեկներին։

ՏԱՐԴԻՍ-ն ավարտում է իր վերակազմավորումը, և Դոկտորն իր ուղեկիցների հետ ձեռնամուխ է լինում կորած գանձը գտնելու՝ «Flor de la Mar»: Սառան և Նիկը որոշում են միասին գնալ ճամփորդության ։

## Արտադրություն
### Մշակում
Սերիալը գրվել է սերիալների հաղորդավար Քրիս Չիբնալի կողմից։ Սերիալում հայտնվել է Դալեկների նոր տարբերակը՝ դահիճ դալեկը, և օգտագործում է ժամանակի օղակի գաղափարը։

### Քաստինգ
Ջոդի Ուիտեքերը նկարահանվել է որպես Տասներեքերորդ Դոկտոր Մանդիպ Գիլիի հետ՝ Յասմին Խանի, իսկ Ջոն Բիշոփը՝ Դեն Լյուիսի դերում: Հրավիրված դերասանները եղել են Էշլինգ Բին և Աջանի Սալմոնը, ինչպես նաև Պոլին Մաքլիննը։ Ջոնի Դիքսոնը, ով նախկինում հանդես է եկել «Կինը, որն ընկել է Երկիր» սերիալում (2018 թվական), վերադարձել է Կառլի դերին։

### Նկարահանումներ
Սերիալը նկարահանվել է ռեժիսոր Աննետա Լաուֆերի կողմից։ 2022 թվականի առաջին երկու հատուկ թողարկումները նկարահանվել են 13-րդ եթերաշրջանի սերիաների հետ մեկ արտադրական ցիկլում: Այս երկու հատուկ թողարկումների նկարահանումները ավարտվել են 2021 թվականի օգոստոսին։

## Ցուցադրություն և քննադատություն

### Ցուցադրություն
Սերիալը թողարկվել է 2022 թվականի հունվարի 1-ին BBC One-ում և հանդիսանում է 2022 թվականի երեք հատուկ դրվագներից առաջինը։

### Վարկանիշներ
Երեկոյի ընթացքում սերիալը դիտել է 3,21 միլիոն հեռուստադիտող՝ դառնալով օրվա վեցերորդ ամենադիտված հաղորդումը։ Սերիան ստացել է վարկանիշային ինդեքս` 100 առավելագույնից 77։ Յոթ օրվա ընթացքում հեռուստադիտողների ընդհանուր թիվը հասել է 4,4 միլիոնի, և սերիալը դարձել է շաբաթվա 25-րդ ամենադիտված հաղորդումը։

### Քննադատություն
Կարծիքների ագրեգատոր Metacritic կայքում շարքը ստացել է «ընդհանուր առմամբ բարենպաստ կարծիքներ» և միջին գնահատականը 76-ը 100-ից՝ հիմնված 6 արձագանքների վրա։ Rotten Tomatoes-ում՝ մեկ այլ ագրեգատոր կայքում, 11 քննադատների 82%-ը սերիալին տվել է դրական կարծիք, և սերիալը ստացել է 10-ից 7.2 միջին վարկանիշ։ Կայքի համաձայնությունը՝ ««Դոկտոր Ով»-ը նվազեցնում է մասշտաբը, և ամեն ինչ դեպի լավը, քանի որ Նոր տարվա հատուկ թողարկումը գտնում է թարմ երանգներ փակված պատմությունում»։

## DVD և Blu-ray թողարկում
«Դալեկների նախօրեն»  և «Ծովային սատանաների լեգենդը» միասին թողարկվել են DVD-ով և Blu-ray-ով 2/B ռեգիոնում 2022 թվականի մայիսի 23-ին, 1/A ռեգիոնում՝ 2022 թվականի հունիսի 28-ին և 4/B ռեգիոնում՝ 13 հուլիսի, 2022 թ։ Սերիան մտնում է 2022 թվականի հատուկ թողարկումների հավաքածուի մեջ, որը թողարկվել է 2022 թվականի նոյեմբերի 7-ին` 2/B ռեգիոնում։

## Սաունդթրեք
Ընտրված սաունդթրեքները թվային ձևաչափով թողարկվել են 2022 թվականի դեկտեմբերի 2-ին։ 2023 թվականի հունվարի 13-ին թողարկվել է ալբոմ, որը պարունակում է 2022 թվականի բոլոր երեք հատուկ թողարկումների սաունդթրեքները։

## Ծանոթագրություններ